નામ ન આપવાની શરતે અહીં ફરજ બજાવતા એક ટ્રાફિક-પોલીસે મિડ-ડે LOCALને જણાવ્યું હતું કે ‘૨૫ વર્ષ કરતાં વધારે વર્ષ થયાં, આ ચોકીને રિનોવેટ પણ કરવામાં આવી નથી. વરસાદના સમયે તો પાણી ચોકીની અંદર ઘૂસી જાય છે. આ ઉપરાંત ઉનાળામાં તો બપોરના સમયે અમે બેસી પણ નથી શકતા. ચોકીની બારીઓ તૂટેલી છે અને નીચેથી પણ કાટ લાગી ગયો છે. જંક્શન પરની આ મહત્વની ચોકી છે, કેમ કે અહીંથી લૅમિંગ્ટન રોડ, ચોપાટી વગેરે વિસ્તારોમાં જઈ શકાય છે. આ ઉપરાંત ચોકીની સામે જ સ્વીટવાળાની દુકાન આવી હોવાથી ટ્રાફિક જૅમ બહુ થાય છે. અમે જેમ-તેમ કરીને આ ચોકીમાં કામ કરીએ છીએ. પાણી કે બીજી કોઈ યોગ્ય સુવિધા પણ અહીં નથી. હવે કોઈ આ ચોકી પર ધ્યાન આપે તો સારું.’